b'\n_START_ARTICLE_\nAngrepet p\xc3\xa5 Str\xc3\xb6mstad\n_START_SECTION_\nBakgrunn\n_START_PARAGRAPH_\nEtter \xc3\xa5 i mai 1717 ha gjennomf\xc3\xb8rt et mislykket angrep mot G\xc3\xb6teborg ville Tordenskjold gj\xc3\xb8re et nytt fors\xc3\xb8k p\xc3\xa5 \xc3\xa5 angripe de den svenske arm\xc3\xa9ens forbindelselinjer ved \xc3\xa5 rette et angrep mot Str\xc3\xb6mstad, som var hoveddepot for den svenske arm\xc3\xa9ens styrker i Norge. Byen var av den grunn blitt befestet med to batterier p\xc3\xa5 Laholmen og to flankerende batterier p\xc3\xa5 land. Byens garnison omfattet 1800 mann under befal av generalmajor Johan Giertta.\n_START_SECTION_\nSlaget\n_START_PARAGRAPH_\nDe danske skipene gikk ut fra Fredrikshald og natten til den 8. juli ble det varpet inn mot Str\xc3\xb6mstads havn, der de ved 4-tiden om morgenen ankret opp og begynte \xc3\xa5 beskyte havnebefestningene. Linjeskipene konsentrerte seg om det kraftige Carolus-batteriet med dets 14 attenpundskanoner p\xc3\xa5 Laholmen, og skytsprammene p\xc3\xa5 de \xc3\xb8vrige batteriene. _NEWLINE_Etter noen timers artilleriforberedelse ble seks galeier sendt inn for \xc3\xa5 la sine medbragte soldater stige i land p\xc3\xa5 Laholmen. Forsvaret var imidlertid ikke nedkjempet og bare to galeier lyktes i \xc3\xa5 ta seg inn til stranden med rob\xc3\xa5ter, der de ble utsatt for heftig beskytning av svensk infanteri. De tusen danske stormtropper som tok seg inn mot havnen, mislyktes. _NEWLINE_Danskene ble tvunget til \xc3\xa5 trekke seg tilbake med et tap av 350 mann. De svenske tapene turde ha v\xc3\xa6rt vesentlig mindre. Ingen svenske krigsafarkoster var i kamp ved Str\xc3\xb6mstad.\n_START_SECTION_\nEttervirkninger\n_START_PARAGRAPH_\nSvenskene klarte \xc3\xa5 forsvare sine forbindelselinjer for arm\xc3\xa9ens operasjoner i Norge. Etter de tomislykkede angepene mot G\xc3\xb6teborg og Str\xc3\xb6mstad i \xc3\xa5r 1717, ble Tordenskjold fratatt befalet for 1718 over den danske fl\xc3\xa5testyrke i Kattegatt og ble understilt schoutbynachten Andreas Rosenpalm.'